Olaf Nygaard

Olaf Nygaard (født 5. september 1894 i Kristiania, død 1. april 1978 samme sted) var en norsk OL-syklist og verksmester.

Han syklet 175 km landeveisritt for Norge under Sommer-OL 1920 i Antwerpen den 13. august 1920.  Han ble nr. 35 individuelt, og var den nest svakeste av de fire norske deltakere.  De individuelle tidene ble lagt sammen (addert), og Norge med Nygaard fikk da den åttende beste sammenlagte tid, i det som da utgjorde lagkonkurransen.Resultatene fra dette OL er detaljert i Olaf Nygaard . Nygaard var en av seks som ble sendt til OL etter å ha vunnet det 150 km lange Ridtet om Kongens vandrepræmie avholdt den 11. juli 1920.Ridtet om Kongens Vandrepræmie, Th. Stryken seiersherre. Den sidste uttagning til Olympiaden i Aftenposten den 13. juli 1920.  Han representerte Sykkelklubben Glimt i Kristiania inntil denne la ned og han gikk over til Idrettsklubben Hero.  For Norges Cykleforbund var han leder 1928 til 1932, og i 1931 var han dommer under verdensmesterskapet i sykling.  Fra 1946 var han også med i Norges sykkelstyre. I det sivile var han verksmester ved Thunes mekaniske verksted som bygget lokomotiv til Norges Statsbaner.Olaf Nygaard 75 år i Aftenposten den 5. september 1969. Han var sønn av syerske Sina Nygaard (født 1862) som var fra Odalen.Dette ifølge Folketellingen 1910

 Meritter 
 Glimts internasjonale sykkelritt:  Nr. 7 i 1913
 Hadeland rundt: Seier i 1919 med 7.35.59.Olaf Nygaard seirer i "Hadeland Rundt" i Aftenposten den 14. juli 1919.
 Norgesmesterskapet i sykkel. Seier i 1920
 Norge under Sommer-OL 1920 i Antwerpen.

 Referanser 

 Eksterne lenker 


Kategori:Norske landeveissyklister
Kategori:Deltakere for Norge under Sommer-OL 1920
Kategori:Syklister under Sommer-OL 1920
Kategori:Norske mekanikere
Kategori:Personer fra Oslo
Kategori:Kongepokalvinnere i sykkelsport